**Aurélie Rivardová** (franc. Aurélie Rivard; \*14. máj 1996) je kanadská plavkyňa. Je Québečanka, žije v Saint-Jean-sur-Richelieu, kde trénuje v Club de natation du Haut-Richelieu. Jej trénerom je France Latendresse. So súťažným plávaním začala v roku 2008, pričom s poškodením ľavej ruky súťaží v paralympijských plaveckých kategóriách S10, SB9 a SM10.

Šport
-----

Rivardová sa zúčastnila Svetového šampionátu IPC v plávaní v roku 2010, no nezískala žiadne medaily. Na letnej paralympiáde 2012 v Londýne sa zúčastnila šiestich súťaží a získala striebro vo voľnom štýle na 400 metrov v kategórii S10. Päť medailí získala na Svetom šampionáte IPC v plávaní v roku 2013: dve bronzové a tri strieborné, pričom jedna z nich bola za spoločné druhé miesto v štafete žien na 200 metrov v kategórii SM10. Na Hrách spoločenstva národov 2014 získala bronz v 200 metroch žien voľným spôsobom v kategórii SM10.

V roku 2014 ju národná plavecká organizácia Swimming Canada vymenovala za paraplavkyňu roka. Na parapanamerických hrach v roku 2015 v Toronte sa ako devätnásťročná stala najúspešnejšou športovkyňou – získala sedem medailí, z toho 6 zlatých.

### 2016

Po výhre štyroch paralympijských medailí (troch zlatých a jednej striebornej) a získaní dvoch svetových rekordov a jedného paralympijského rekordu na Letnej paralympiáde 2016 v Riu sa stala vlajkonosičkou kanadskej výpravy na záverečnom ceremoniáli. Po paralympiáde bola vymenovaná za najlepšiu športovkyňu *Canadian Paralympic Hall of Fame and Sport Awards*. Celkovo sa jej na tejto paralympiáde podarilo získať 4 medaily: 3 zlaté a 1 striebornú.

### 2020

Na Letnej paralympiáde 2020 v Tokiu získala bronz na 50 m voľným štýlom časom 28,11 sekundy. S časom 58,14 sekundy neskôr získala zlaté umiestnenie v 100 metrov voľným spôsobom, zároveň ním vylepšila svoj osobný rekord v tejto disciplíne.

Referencie
----------

1. 1 2 3 4   *Biographies* [online]. International Paralympic Committee, [cit. 2014-12-14]. Dostupné online.  (search for "Rivard")
2. ↑   *Aurelie Rivard Named Swimming Canada’s Para-Swimmer of the Year* [online]. Sports Publications, Inc. November 29, 2014, [cit. 2015-01-04]. Dostupné online.
3. ↑   *Canadian swimmers add to Paralympic medal haul* [online]. National Post, September 5, 2012, [cit. 2015-01-04]. Dostupné online.
4. ↑   *Results: Women's 200m Individual Medley SM10 Final* [online]. International Paralympic Committee, [cit. 2015-01-04]. Dostupné online.
5. ↑   *Sophie Pascoe secures second Commonwealth gold at Glasgow 2014* [online]. International Paralympic Committee, August 30, 2014, [cit. 2015-01-04]. Dostupné online.
6. ↑   *Aurelie Rivard is Swimming Canada's 2014 Para-Swimmer of the Year* [online]. CBC News, November 28, 2014, [cit. 2015-01-04]. Dostupné online.
7. ↑   *Largest Ever Parapan Am Games Make History* [online]. Toronto 2015, August 15, 2015, [cit. 2016-09-14]. Dostupné online.
8. ↑   *Meet Aurelie Rivard* [online]. CBC, September 18, 2016, [cit. 2016-09-18]. Dostupné online.
9. ↑   *Aurélie Rivard named best female athlete at Canadian Paralympic Awards* [online]. cbc.ca, 2017-04-07, [cit. 2021-08-31]. Dostupné online.
10. ↑   *Canada's swimming champ Aurélie Rivard wins bronze in S10 50-metre freestyle* [online]. cbc.ca, [cit. 2022-04-24]. Dostupné online.
11. ↑  EWING, Lori. *Rivard smashes own world record, captures Canada's first gold at Tokyo Paralympics* [online]. cp24.com, 2021-08-28, [cit. 2021-08-31]. Dostupné online.

Zdroj
-----

* *Tento článok je čiastočný alebo úplný preklad článku Aurélie Rivard na anglickej Wikipédii.*

Externé odkazy
--------------

* Aurélie Rivard - profil na webe Kanadského paralympijského výboru
* Aurélie Rivard - Cœur Handisport